Il-Knisja tas-Samra u l-Pellegrinaġġ ta' Santa Marija fil-Hamrun Fil-Ħamrun jeżistu diversi knejjes u kappelli. Waħda minnhom hija magħrufa fostil-Ħamruniżi u l-poplu tal-Marsa bħala l-Knisja tal-Madonna tas-Samra. Din il-knisja, xi ftit żgħira, tinsab fil- parroċċa ta' San Gejtanu, F'din il-Knisja ma ssirx festa titulari iżda billi hemm devozzjoni lejn l-Assunta bdiet issir festa lil Santa Marija. Billi l-festa saret aktar popolari, mill- 1979 beda jsir pellegrinaġġ. Lejliet il-festa, jiġifieri fl-14 ta' Awissu, jsir marċ brijuż miż-żewġ baned ewlenin Ħamruniżi. Din is-senajmiss lill- Banda San Ġużepp iddoqq f'din il-festa. L-istatwa: Din hi l-unika statwa li mhix titulari u li toħroġ f'purċissjoni jew pellegrinaġġ. Din saret minn Gerolamo Dingli fl-1967. Il-materjal ta' l-istatwa huwa tal-kartapesta bħall-istatwi li ħoloq dan l-artist mill-Imqabba li jgħix ir-Rabat. Din l-istatwa hi ispirata mill-istatwa tal-Gudja. Il-figura ta' Vincenzu Dimech hi differenti imma hemm affarijiet jixxibħu f'din l-istatwa. It-tnejn li huma għandhom idejhom miftuħa. L-idejn ta' Dingli huma aktar 'il fuq minn ta' Vincenzu Dimech. Il-pożizzjoni tal-mantell huwa kważi identiku. L-istatwa ġiet sgaffjata u ndurata minn ċertu wieħed kunjomu Attard fis-sena 1970. Il-pedestall tagħha sar fuq disinn ta' S. Bugeja fl-1977 u nħadem minn Mangion Farrugia. Din hi l-unika statwa ta' Santa Marija li saret minn id Malti f'dan is-seklu. In… Tagħna, 9 ta' Mejju, 1980; Guido Lanfranco, L-istatwi ta' l- Assunta fil-Gżejjer Tagħha, Programm ta' Santa Marija, Rabat, 1986.